מסמך זה הוא חומר גלם שנאסף על ידי התחקירנים והעורכים של התוכנית "חיים חדשים".

המסמך מיועד לגולשים אשר צפו בתוכנית ומעוניינים להעמיק או לקרוא את חומר הרקע אשר הוביל אותנו בבניית התוכנית. החומר נאסף ממקורות שונים ברחבי האינטרנט, מספרים, מקטעי וידאו ועוד.

ייתכן ובמסמך יימצאו שגיאות בהפניות למראה המקום או קישורים לא רלוונטיים, אך כאמור, הם רק נתנו לנו את ההשראה לכתיבת השאלות ושימשו אותנו כבסיס ליצירת התוכן.   
במידה והגעתם לכאן במקרה, מומלץ קודם לצפות בתוכניות "חיים חדשים" בקישור הבא: <http://www.kab.co.il/kabbalah/short/102412>

**חומר רקע לשיחה "חיים חדשים", מס' 188**

**איוב**

**מטרות:**

הבחנים שונים בסבל האנושי- למה אני סובל? למה זה מגיע לי? צדיק ורע לו רשע וטוב לו

**רקע- ספר איוב** הוא החלק השלישי (ישנה מחלוקת בחז"ל לגבי הסדר,והאם הספר הוא השלישי),בקובץ [כתובים](http://he.wikipedia.org/wiki/%D7%9B%D7%AA%D7%95%D7%91%D7%99%D7%9D) מתוך ה[תנ"ך](http://he.wikipedia.org/wiki/%D7%AA%D7%A0%22%D7%9A).גיבור הספר הוא איוב, אדם שנקלע להתערבות בין האל והשטן בשאלה - האם ימשיך איוב להאמין באל ולאהוב אותו, גם אם יאבד את כל יקיריו ורכושו? הספר מגולל את קורותיו של איוב שחווה טרגדיה אחר טרגדיה, וכיצד התמודד עם מצבו. הספר מציג את השאלה העתיקה של "[צדיק ורע לו](http://he.wikipedia.org/wiki/%D7%AA%D7%95%D7%A8%D7%AA_%D7%94%D7%92%D7%9E%D7%95%D7%9C), רשע וטוב לו" ועל כן זכה לתשומת לב מרובה במשך הדורות.

<http://wikibible.org.il/%D7%A1%D7%A4%D7%A8_%D7%90%D7%99%D7%95%D7%91>

**פתיחה:**

אין אחד שלא שאל במהלך חייו את השאלה: למה זה מגיע לי? למה קורים לנו הדברים שקורים לנו. האדם מרגיש שלא מגיע לו רע, לא מגיע לו לסבול ולכן כאשר מגיע למצבים כאלה עולה השאלה למה?

נרצה להבין את הדבר דרך סיפורו של איוב.

איוב, כפי שמוצג בתחילת הספר, הוא "תם וישר וירא אלהים וסר מרע". למרות זאת סובל איוב ייסורים קשים לאורך הסיפור. לפי המסופר, סיבת הייסורים היתה התערבות בין האל והשטן בשאלה- האם ימשיך איוב להאמין באל ולאהוב אותו גם אם יאבד את כל הטוב שנתן לו אלהים.

<http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91>

לאורך הסיפור מנסה איוב, שלא מודע להתערבות, להבין מדוע קיבל ייסורים.

**זרימת התכנית:**

להשאיר את גילוי הסיבה האמיתית לייסורים לסוף וקודם כל לעבור על האמונות הנפוצות בנושא אחת אחת:

* **גורל**
* **השטן**
* **בוא הרעים**- גדילת הכאב
* **טוב לי מותי מחיי**
* **תורת הגמול**- טענות הרעים
* **למה זה קורה לי**
* **הפתרון**- חוסר הידע של חוקיות הטבע
* **סבל והתמודדות עמו**- כלים לימינו
* **מטרת הספר**

**גורל**

ביום שבו התאספו ילדיו הגיע שליח אל איוב ואמר לו: "האתונות נגנבו והעובדים שלך נהרגו". עוד זה מדבר ואדם נוסף מגיע ואומר: "איוב, כל הצאן שלך והרועים נשרפו". עוד זה מדבר ואיש נוסף בא ואומר: "גם גמלים אין לך, איוב, וגם הנערים מתו!". בתור איש ירא אלוהים יתכן שאיוב חשב שהעיקר שבני המשפחה בריאים. אבל אז מגיעות החדשות הנוראות מכול: "ילדיך כולם מתים - כל עשרת ילדיך". ביום אחד איבד איוב את רכושו ואת עשרת ילדיו, את כל מה שהיה לו.

<http://www.hachotam.org/he-il/adults/articles/messianic-life/the-revelation-of-god-in-suffering/>

האסונות הראשונים שנוחתים על איוב הם:

* -כנופיית שודדים מאנשי שבא גנבה את הבקר והאתונות ורצחה את פועליו (הנערים).
* -“אש אלהים” (אולי ברק) נפלה מן השמיים ושרפה את צאנו של איוב ואת הרועים.
* -כנופיית שודדים מאנשי הכשדים גנבה את הגמלים ורצחה את השומרים עליהם.
* -“רוח גדולה” הכיתה בבית בנו ישבו ילדי איוב, וזה קרס והרג אותם.

איוב בעצם מאבד את כל רכושו ואת עשרת ילדיו (7 בנים ו-3 בנות)

כתגובה לאסונות אלה אומר איוב:  וַיֹּאמֶר עָרֹם יָצאָתִי מִבֶּטֶן אִמִּי, וְעָרֹם אָשׁוּב שָׁמָּה—ה' נָתַן, וה' לָקָח; יְהִי שֵׁם ה', מְבֹרָךְ. משתמע שהוא מבין כי מכותיו אינן מקריות, אך הוא אינו מקטרג אלא טוען שכל שיש לאדם הוא מתנת ה’ וה’ יכול לקחת אותם ממנו. יתרה מכך הוא מברך את ה’

כלומר הנימוק הראשון שמנמק לעצמו איוב הוא נימוק הגורל- איוב כמו מבין את מר גורלו. אין הוא מחפש הגיון בצרה שבאה עליו, כי אין הגיון במאורעות הקורים לאדם. המזל קובע את גורלו, והמזל, כלשון העם, עיוור. כל אלה שנולדו ברגע לידתו של איוב - זה גורלם. איוב בשלב זה מבכה את גורלו, אבל אינו בא בטענות נגד אף אחד.

<http://www.daat.ac.il/daat/tanach/emet/iyov0.htm>

* **האם יש גורל? איזשהי תכנית קבועה מראש?**

רבי עקיבא אמר "הכל צפוי והרשות נתונה" וארבע מילים אלא מבטאות תמצית של אחת מן השאלות הגדולות המטרידות את האדם בכל התרבויות ובכל התקופות,בהגות פילוסופית, משפטית ומוסרית, ובאמונה דתית כאחד

<http://www.tpeople.co.il/leibowitz/leibarticles.asp?id=62>

* **האם הכל צפוי? ואם כן, אז מה זאת אומרת הרשות נתונה?**
* **איזו רשות יש לו לאדם בחיים? (להוביל לתשובות של תיקון היחס כלפי אנשים)**

**השטן**

"וַיְהִי הַיּוֹם--וַיָּבֹאוּ בְּנֵי הָאֱלֹהִים, לְהִתְיַצֵּב עַל ה'; וַיָּבוֹא גַם הַשָּׂטָן, בְּתוֹכָם". (איוב פרק א', ו').

* **האם יש שטן? מה זה שטן? אתה תמיד אומר שיש כוח אחד שנקרא כוח הטבע שהוא כוח האהבה שמנהל את המציאות בה אנחנו חיים, אז מי זה השטן?**
* **מה תפקידו של השטן?**

לאחר שעמד איוב בנסיון הראשון רצה השטן להמשיך ולשבור את רוחו ולפיכך מבקש מאלוהים רשות לפגוע בגופו של איוב. וַיַּעַן הַשָּׂטָן אֶת ה', וַיֹּאמַר:  עוֹר בְּעַד עוֹר, וְכֹל אֲשֶׁר לָאִישׁ--יִתֵּן, בְּעַד נַפְשׁוֹ.  **ה** אוּלָם שְׁלַח נָא יָדְךָ, וְגַע אֶל עַצְמוֹ וְאֶל בְּשָׂרוֹ--אִם לֹא אֶל פָּנֶיךָ, יְבָרְכֶךָּ.

בעוד איוב אבל על מות בניו מוכה גופו בשחין ובעודו יושב באפר האבלות הוא משתמש במקל בכדי להתגרד.

בשלב זה מנסה אשתו להסית אותו לקלל את אלוהים ולמות כדי להגאל מייסוריו. וַתֹּאמֶר לוֹ אִשְׁתּוֹ, עֹדְךָ מַחֲזִיק בְּתֻמָּתֶךָ; בָּרֵךְ אֱלֹהִים, וָמֻת.  **י** וַיֹּאמֶר אֵלֶיהָ, כְּדַבֵּר אַחַת הַנְּבָלוֹת תְּדַבֵּרִי--גַּם אֶת הַטּוֹב נְקַבֵּל מֵאֵת הָאֱלֹהִים, וְאֶת הָרָע לֹא נְקַבֵּל- כלומר איוב ממשיך באותה גישה כמו קודם של ה' נתן וה' לקח ולא קילל את ה'.

משנה- מסכת ברכות: חַיָּב אָדָם לְבָרֵךְ עַל הָרָעָה כְּשֵׁם שֶׁהוּא מְבָרֵךְ עַל הַטּוֹבָה, שֶׁנֶּאֱמַר ([דְּבָרִים ו, ה](http://he.wikisource.org/wiki/%D7%93%D7%91%D7%A8%D7%99%D7%9D_%D7%95_%D7%94)) וְאָהַבְתָּ אֶת יְיָ אֱלֹהֶיךָ בְּכָל לְבָבְךָ וּבְכָל נַפְשֶׁךָ וּבְכָל מְאֹדֶךָ.

בְּכָל לְבָבְךָ, בִּשְׁנֵי יְצָרֶיךָ, בְּיֵצֶר טוֹב וּבְיֵצֶר רָע.

וּבְכָל נַפְשֶׁךָ, אֲפִלּוּ הוּא נוֹטֵל אֶת נַפְשְׁךָ.

וּבְכָל מְאֹדֶךָ, בְּכָל מָמוֹנְךָ.

<http://he.wikisource.org/wiki/%D7%9E%D7%A9%D7%A0%D7%94_%D7%91%D7%A8%D7%9B%D7%95%D7%AA_%D7%98_%D7%94>

* **מהו העקרון הזה של לברך על הרע כמו על הטוב, ואיך בכלל ניתן ליישמו?**

מצד שני, יש שינוי מהנסיון הראשון. איוב אמנם לא קילל את ה', אך גם לא ברך אותו כמו בפעם הראשונה ( יְהִי שֵׁם ה', מְבֹרָךְ)

* **לאיזה נקודה מגיע פה איוב? מהי הנקודה הזו אליה גם אנחנו מגיעים בחיים שלנו?**

לאחר הניסיון הראשון נאמר כי “בכל זאת לא חטא איוב” ואילו עתה נאמר כי “לא חטא איוב בשפתיו” – אך מה עם ליבו?. כמו כן בפרק הראשון מברך איוב את ה’, עתה אין הוא עושה כן.

<http://textologia.net/?p=1280>

* **מה השתנה בלבו של איוב?**

**בוא הרעים – גדילת הכאב**

בהמשך הסיפור מגיעים אל איוב שלושת רעיו- אליפז התימני, בלדד השוחי וצופה הנעמתי. שמעו על מה שקרה והגיעו אליו לנחמו. הגיעו וממש לא זיהו אותו. נוהגים עמו מנהגי אבלות שבעה ימים ושבעה לילות. ונאמר בסוף - וְאֵין דֹּבֵר אֵלָיו, דָּבָר--כִּי רָאוּ, כִּי גָדַל הַכְּאֵב מְאֹד.

* **כאשר חברים באים לנחם אמור הכאב לקטון ולא לגדול. מדוע גדל הכאב מאד?**

כתוב בספר איוב (ב יג), 'ואין דובר אליו דבר כי ראו כי גדל הכאב מאוד', ועל אחת כמה וכמה כאב לא רק על אחד, אלא על חבורה כולה, וכל שכן כשכל אחד בפני עצמו היה אחד מן החבורה, אחד שכלל את הכלל בתוכו, וכך כותב השפ'א במסכת יומא (פו ב), על מה שהגמ' אומרת בשביל אחד שעשה תשובה מוחלין לו ולכל העולם כולו, שנראה לו לבאר שהכוונה היא ישנם אנשים שאולי מספרית נחשבים לאחד, אבל בתוקף עוצמתם הרוחנית הם כלולים עם כולם, ועליהם הגמ' אומרת בשביל אחד ששב מוחלין לו ולכל העולם, וכך בכל שמונת הקדושים, כל אחד היה אחד שכלול עם כולם, כי גדל הכאב מאוד.

<http://www.mercazharav.org.il/default.asp?pg=3&id=1018>

* **מה הדרך לתמוך נכון בחבר שסובל? איך והאם כדאי לנחם אותו? האם כדאי ואפשר לעשות משהו כדי להוציא אותו מסבלו?**

**טוב לי מותי מחיי**

לאחר גדילת הכאב, בפרק ג' מקלל איוב את יומו – את היום בו נולד ואת הלילה בו הרתה אימו- זאת בכדי להדגיש את גודל סבלו, אך הוא אינו מקלל את אלוהים. “כי עתה **שכבתי** ואשקוט – **ישנתי** אז ינוח לי” (תקבולת נרדפת) – אם היה מת בלידתו היה לו עתה שקט. בפסוקים אלו מוצא איוב עדיפות במוות על פני החיים: שקט ושלווה, שוויון וחירות.

<https://www.google.co.il/url?sa=t&rct=j&q=&esrc=s&source=web&cd=1&cad=rja&ved=0CDAQFjAA&url=http%3A%2F%2F212.179.115.64%2FBRPortalStorage%2Fa%2F71%2F22%2F37-1lcJY1Od7P.docx&ei=Fsm-Up_QIqKt0QXd5YCoDw&usg=AFQjCNHnq8j_d60mSupqMCaP65jUOB3AUQ&sig2=PIhrsG40n6CYPjyX_VCYXg&bvm=bv.58187178,d.d2k>

גם בימינו לפעמים אנחנו מגיעים לסבל כל כך גדול שאנחנו כבר מעדיפים לא להיות.

* **בדרך כלל אדם אינו חושב על יום מותו אך בבוא ייסורים הוא מייחל אליו. מדוע המוות נראה לנו כה שליו? האם הוא באמת כה שליו ושקט?**

כאשר אדם סובל ואינו מבין את סיבות סבלו, הוא אומר "אין לי מזל"; ולפעמים: זה הגורל שלי. כך אומר איוב: "יאבד יום אולד בו, והלילה אמר הורה גבר". דברי איוב קצת יותר מתוחכמים, אבל סיכומם במשפט העממי "אין לי מזל".

<http://www.daat.ac.il/encyclopedia/value.asp?id1=246>

* **מהו מזל?**

**תורת הגמול-טענות הרעים**

לאיוב היו שלושה חברים טובים: אליפז, בִּלדד וצופר. הטענה הבסיסית של הרעים כנגד איוב היא כי האל שופט את העולם בצדק ולא ניתן כלל לערער אחריו.הם טענו את מה שכל כך רווח בימינו: "אם אתה סובל", הם אמרו לאיוב, "סימן שאלוהים מעניש אותך על חטא שחטאת. כל השנים שבהן נהנית משפע ומבריאות היו סימן לכך שאלוהים אהב אותך כי היית נאמן לו".

* **כמה פעמים אמרנו לחבר ששרוי במצוקה: "אולי אלוהים מנסה לומר לך משהו?", "אם אתה כל כך סובל, אולי כדאי שתבחן את עצמך, הרי אין דבר שקורה בלי סיבה"?**
* **מהי הגישה הנכונה למצב כזה?**

**תורת הגמול** היא הדרך בה מקשרים מאמינים בין קיום או אי קיום החובות המוטלות עליהם על ידי ה[אלוהים](http://he.wikipedia.org/wiki/%D7%90%D7%9C%D7%95%D7%94%D7%99%D7%9D) או האלים לבין הגמול אותו הם קיבלו או עתידים לקבל, בחייהם, לאחר מותם או ב[אחרית הימים](http://he.wikipedia.org/wiki/%D7%90%D7%97%D7%A8%D7%99%D7%AA_%D7%94%D7%99%D7%9E%D7%99%D7%9D). **תורת הגמול דנה בשאלות על חוסר ההתאמה בין הגמול הנראה לעין לבין מעשיו של האדם,** ומעלה שאלות על היחס ל[שלטון החוק](http://he.wikipedia.org/wiki/%D7%A9%D7%9C%D7%98%D7%95%D7%9F_%D7%94%D7%97%D7%95%D7%A7) ול[נורמות](http://he.wikipedia.org/wiki/%D7%A0%D7%95%D7%A8%D7%9E%D7%94) החברתיות המספקים אף הם 'תורת גמול' מקבילה.

<http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91>

פנקסנות- חשבון עם כל אחד

* **האם באמת מעשינו נרשמים ואנחנו מקבלים שכר ועונש תמורתם?**
* **"צדיק ורע לו רשע וטוב לו"- למה אנחנו רואים אנשים טובים שסובלים ?**
* **לפעמים אנשים ממש בטוחים שהם עושים בסדר כל מה שצריך, וממש כועסים שהם מקבלים רע בתמורה. מה אפשר לעשות עם התסכול?**

קארמה- הפירוש העממי- אם תעשה רע זה יחזור אליך. מאד פופולרי- אנשים מאמינים בזה.

יש ביטוי כזה שאומר: "*חייך בהווה הם* מעשייך *בעבר* – *חייך* בעתיד *הם מעשיך בהווה*".

* **מה ההבדל בין התפיסה העממית המקובלת (של "החטא ועונשו") לבין מה שמסבירה התורה האינטגרלית?**

,. אם נענשת, אומר אליפז, אין ספק כי חטאת, אחרת אלוהים לא היה פוגע בך. כאשר איוב מתעקש על צדקתו, הרעים מעלים את הטענה כי אין אדם הצדיק לפני ה', וכל אחד הוא בגדר חוטא הראוי לעונש, אך איוב אינו מקבל גם את הטענה הזו שכן הוא לא מוכן לקבל שצדיק כמותו יקבל עונש כה חמור.

תחילה מתנהל הדיון בשלוה יחסית, כאשר הרעים רומזים לאיוב שבכדי להנצל ממצבו הוא צריך לתקן את דרכיו. תפיסה זו היא התפיסה המקובלת במקרא, אך איוב טוען שכאן המקרה שונה, הן בשל עוצמת העונש והן בשל צדיקותו המיוחדת. עם התקדמות הדיון הרוחות מתלהטות ומתפתח ויכוח סוער.

<http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91>

* **רוב הספר מתמקד בויכוח בין הרעים לאיוב. האם צודקים הרעים?**

בסופו של הספר פונה בכעס ה' לרעים: "כִּי לֹא דִבַּרְתֶּם אֵלַי נְכוֹנָה, כְּעַבְדִּי אִיּוֹב"‏[[17]](http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91#cite_note-17) ואומר להם כי יכפר להם רק אם איוב, שנפגע מהתנהגותם בוויכוח יתפלל למענם. הם אמנם עושים כך, איוב מתפלל למענם ורק לאחר תפילתו הוא עצמו נענה ומקבל חזרה את כל אשר איבד.

<http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91>

* **מה היה חטאם של הרעים?**

**למה זה קורה לי**

**"הֵן יִקְטְלֵנִי לא אֲיַחֵל אַךְ דְּרָכַי אֶל פָּנָיו אוֹכִיחַ. גַּם הוּא לִי לִישׁוּעָה כִּי לֹא לְפָנָיו חָנֵף יָבוֹא"‏**[**[14]**](http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91#cite_note-14)**.**

כלומר, גם אם הייסורים הללו הגיעו לו בצדק, ואיוב הרי עדיין מאמין בצדקת ה' למרות חוסר הבנתו, הרי שמן הראוי כי יוסבר לו מהשמים מדוע סבל בצורה זו.

<http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91>

אנשים רוצים תמיד לדעת למה הם סובלים. למצוא את הצדק או לתקן מה שעשו לא בסדר כדי שהמצב ישתפר.

* **האם אנחנו יכולים לדעת מדוע אנחנו סובלים?**
* **האם לכל סבל יש סיבה ספציפי?**
* **האם כל סבל הוא נורת אזהרה שאנחנו אמורים להבחין במשהו ?**
* **האם אפשר ללמוד מכל מצב של הרגשת סבל ?**

דברי רמב"ם- איוב אינו מופיע כחכם]

והיותר מופלא ותמוה בכל השאלה הזו שלא תיאר את איוב בחכמה, ולא אמר איש חכם או מבין או משכיל, אלא תארו במעלה מידותית ויושר מעשים, כי אילו היה חכם לא היה עניינו קשה עליו כמו שיתבאר 19.

ואחרי כן ערך מאורעותיו לפי יחס מצבי בני אדם, כי יש מבני אדם מי שאינו חרד לאובדן הרכוש ונקל הוא בעיניו, אבל יבהלהו עניין מות הבנים ומכלהו ביגון 20.

ויש בבני אדם מי שסובל ואינו נדכה ואפילו לאבדן הבנים, אבל סבילת [שכב] הכאבים אין יכולת לבעל תחושה לכך 21.

וכל בני אדם כלומר: ההמון, מרוממים את ה' בלשונם, ומתארים אותו בצדק וחסד בעת אשרם ושלותם, או בעת ייסורין הנסבלים, אבל אם באו המאורעות הללו האמורים באיוב -

מהם מי שכופר וסובר חוסר סדירות בכל המציאות כאשר אבד רכושו.

ומהם מי שנשאר מחזיק בדעה שיש צדק וסדר ואפילו עם ייסורי אבדן הרכוש, אבל אם נתייסר במיתת הבנים אינו סובל.

ומהם מי שסובל ואין דעותיו משתבשות לו באובדן הבנים, אבל על כאבי הגוף אין אחד מהם 22 סובל, אלא יתלונן ויצעק חמס, אם בלשונו ואם בלבבו.

<http://www.daat.ac.il/daat/tanach/parshanut/iyov-2.htm>

**הפתרון- חוסר הידע של חוקיות הטבע**

אלוהים הקשיב בסבלנות לטיעונים שהובאו בפניו. בשלב זה הוא פנה אל איוב והעלה אותו על דוכן הנאשמים, כשהוא מתייחס לתחומים שונים.

1. הארץ - **"איפה היית איוב כשיסדתי את העולם? הגד לי אם יש לך בינה. איוב, אתה לא היית שם ואינך יודע דבר על העניין הזה, אבל אני עשיתי הכול"** (פס' 4-7).

**2. הים - "האם אתה, איוב, שולט בגלי הים? האם אתה תוחם את המים למקום זה או אחר?, לא איוב, אני עושה זאת"** (פס' 8-11).

3. אור - **"האם אתה, איוב, ציווית על הבוקר להגיע? האם גרמת לכוכב השחר לעמוד במקומו? מעולם לא עשית זאת, איוב, וגם אינך מסוגל לעשות זאת. אני, ורק אני, עשיתי ועושה"** (פס' 12-15).

4. מעמקי הים והיבשה – **"איוב, מעולם לא התהלכת בתהומות הים והיבשה, לא היית אפילו ברחבי העולם, ובכל זאת נדמה לך שאתה יכול להתווכח אתי - עם אלוהים?"** (פס' 16-18).

אלוהים ממשיך לדבר על המתרחש במרומים (פס' 19-41), ושואל שאלות לגבי האור והחושך, הגשמים והשלגים ומערכות הכוכבים.

"איפה היית ביסדי ארץ? הגד, אם ידעת בינה".

"מי שם ממדיה כי תדע, או מי נטה עליה קו... "

"התצוד ללביא טרף, וחית כפירים תמלא?... "

"מי יכין לעורב צידו, כי ילדיו אל אל ישועו..."

"הידעת עת לידת יעלי סלע? חולל אילות תשמור?"

תשובת האלקים מן הסערה מראה לאדם את חוסר יכולתו להבין את הנעשה סביבו. האם אתה מבין את חוקי הטבע, שאתה רוצה להבין את חוקי האלקים? האם מבין אתה את שווי המשקל הביולוגי הקיים בעולם? האם מבין אתה את דרך בריאת העולם? האם מבין אתה את גופך, על אלפי מרכיביו ושווי המשקל שבהם? האם יודע אתה איך נולד יעל-סלע? איך מתפתח מנגנון החיים?

האלקים עונה, אך תשובתו שאלה: מדוע רוצה אתה להבין את המטפיזיקה, אם אינך מבין את הפיסיקה. מדוע רוצה אתה להבין את האלקים, אם אין אתה מבין את האדם!

<http://www.daat.ac.il/daat/tanach/emet/iyov0.htm>

* **האם האדם סובל בגלל שהוא לא יודע את החוקיות במצב/עולם שהוא נמצא?**
* **מה מטרת הסבל באה ללמד את האדם?**
* **איך אדם יכול להטיב את מצבו ממצב הסבל למצב של אושר ?**

הנקודה שאלוהים ניסה להבהיר לאיוב היא שאין זה חשוב לאן אנחנו נושאים את עינינו ולאן נודדות מחשבותינו. בכל מקרה אנחנו בורים שיודעים מעט מאוד. איש אינו יודע מאין באה הרוח ולאן היא נושבת, איש אינו יודע מה קורה במרחבי החלל, איש אינו יודע אפילו לרפא נזלת. איוב, וכך גם כולנו, מוקפים בדברים שאיננו מבינים עליהם דבר וחצי דבר, אם כי לפעמים נדמה לנו שאנחנו יודעים המון. במאתיים השנה האחרונות התפתח המדע ונצבר ידע עצום, ובכל זאת אין בו אפילו חלקיק של אחוז לעומת כל מה שקיים בעולמנו ושעדיין אין לנו כל מושג עליו. כמה מדהים שבמקום להתפלא על הבורות שלנו אנחנו מתרשמים מההישגים המדעיים של הדור הזה.

<http://www.hachotam.org/he-il/adults/articles/messianic-life/the-revelation-of-god-in-suffering/>

**סבל והתמודדות עמו-כלים לימינו**

לכל אחד דרך משלו לנסות להתמודד עם תקופה רעה, אבל האם שמתם לב שרוב הפתרונות הם סוג של מלחמה? רוב האנשים נלחמים במצב הרוח וברגשות שלהם, מנסים לשנות את המצב, ובאותו הזמן משגעים את עצמם עוד יותר. הבעייה רק מחריפה ומצב הרוח מידרדר.

הכלל כאן הוא פשוט, וזה לא רק בעניין הרגשות, אלא בנוגע לכל דבר בחיים: ככל שיותר תנסה להילחם במשהו, הדבר יקבל יותר ויותר אנרגיה ועוצמה, בשביל להחזיר מלחמה.

רוב הסבל מגיע לא מהרגשות הרעים, אלא מזה שאנחנו חושבים שהרגש הספציפי הזה לא צריך להתקיים, או שצריך להיות אחרת. כלומר, הסבל מגיע כשאנחנו מנסים לשלוט ברגש.

<http://www.ynet.co.il/articles/1,7340,L-3915175,00.html>

**סבל**, או כאב במובן של סבל, הוא התנסות שכלית של תחושה לא נעימה ותחושת הדחיה הבאה לאחר פגיעה, או איום בפגיעה. היא מרכיבה את הבסיס השלילי של התנסויות שכליות ([רגשות](http://he.wikipedia.org/wiki/%D7%A8%D7%92%D7%A9), תחושות, [מצבי רוח](http://he.wikipedia.org/wiki/%D7%9E%D7%A6%D7%91_%D7%A8%D7%95%D7%97), סנטימנטים), בעוד ש[הנאה](http://he.wikipedia.org/wiki/%D7%94%D7%A0%D7%90%D7%94) או [אושר](http://he.wikipedia.org/wiki/%D7%90%D7%95%D7%A9%D7%A8) מרכיבים של הבסיס החיובי של אותן התנסויות

.<http://he.wikipedia.org/wiki/%D7%A1%D7%91%D7%9C>

* **האם הרגשת הסבל קשורה למצב הנפשי של האדם ?**
* **האם סבל הוא אינדיבידואליסטי? למה ישנם אנשים שסובלים במצב מסויים בעוד האחרים דווקא נהנים מהמצב ? (לדוגמא - אחד סובל ומרגיש דחייה כאשר אחרים מתענינים בבעיותיו האישיות בעוד השני צמא שיתענינו בו)**
* **האם אנחנו יכולים לשלוט בהרגשות שלנו ?**
* **למה אנחנו רק מרגישים את הסבל כאשר הוא אישי ולא רואים את העובדה שכולנו בעצם סובלים ?**
* **למה אנחנו לא מרגישים את הסבל של הזולת?**
* **רק כשזה מגיע אלינו לרמה האישית אנחנו באמת מתחילים לחפש את המקור לצרות וחוסר הצדק. האם אין דרך אחרת?**
* **איך אנחנו אמורים להתמודד עם מצב הסבל ?**
* **נגיד עכשיו הגיעה לי מכה- מה אני צריך לעשות?**

**מטרת הספר**

קיים ויכוח בין פרשני התורה האם סיפור איוב אכן התרחש או שהיה משל כדי ללמד אותנו

רמב"ם, התומך בטענה שהסיפור הוא משל, מתייחס אל הסיפור כאל משל מיוחד:

משל זה, אינו משל כשאר משלים. זהו משל שנתלו בו פליאות, ודברים שהם כבשונו של עולם. במשל זה התבארו ספקות גדולות, ונגלו ממנו אמיתות שאין למעלה מהם.

<http://www.daat.ac.il/daat/tanach/emet/iyov1.htm>

* **מדוע אומר רמב"ם שזה משל מיוחד? מה הייחוד שבו?**
* **מהם הספקות הגדולות שהתבארו והאמיתות שנתגלו?**

לפי פרשנות אחרת אין ספר איוב מתיימר להציע הסבר תאולוגי לבעיית "צדיק ורע לו", אלא להצביע על גדולת ה' בטבע, כפי שהיא משתקפת בתיאורים שבסוף הספר, ולהוכיח באמצעותה שכל ניסיון להסבר פילוסופי- תאולוגי, לא יצלח (כפי שלא התקבלו דבריהם של רעי איוב) ובכל מקרה על האדם לחוש תחושת שפלות וענווה מול רוממותו של האלוהים. המענה לייסורים אינו הסברים וטענות למיניהם, אלא החוויה שבחשיפה לגדולת האלוהים. דבר זה מתבטא בדברי איוב לאחר שאלוהים נגלה אליו "מן הסערה": "לְשֵׁמַע אֹזֶן שְׁמַעְתִּיךָ וְעַתָּה עֵינִי רָאָתְךָ. עַל כֵּן אֶמְאַס וְנִחַמְתִּי עַל עָפָר וָאֵפֶר"‏[[28]](http://he.wikipedia.org/wiki/%D7%A1%D7%A4%D7%A8_%D7%90%D7%99%D7%95%D7%91#cite_note-28).

רמב"ם מפנה את תשומת לבנו לארצו של איוב. "איש היה בארץ עוץ". היכן ארץ עוץ? עוץ הוא שם אדם: נחור אחי אברהם קרא את בנו בכורו בשם "עוץ". אבל "עוץ" נגזר מהמילה "עצה". וכאילו אומר לך הכתוב: עוץ עצה, בחן את סיפורו של האיש, והסק ממנה מסקנות לעצמך, לחייך.

<http://www.daat.ac.il/encyclopedia/value.asp?id1=247>

**והנה ראשית מה שתתבונן בו, אמרו "איש היה בארץ עוץ" 7.** החל בשם המשותף, והוא 'עוץ', לפי שהוא שם אדם: 'את עוץ בכורו'8; והוא ציווי בחשיבה ובהתבוננות: 'עוצו עצה' 9.

**וכאלו יאמר לך חשוב במשל זה, והתבונן בו, ודע עניינו**, והבן 10 ההשקפה הנכונה איזו היא.**והנה ראשית מה שתתבונן בו, אמרו "איש היה בארץ עוץ" 7.** החל בשם המשותף, והוא 'עוץ', לפי שהוא שם אדם: 'את עוץ בכורו'8; והוא ציווי בחשיבה ובהתבוננות: 'עוצו עצה' 9.

**וכאלו יאמר לך חשוב במשל זה, והתבונן בו, ודע עניינו**, והבן 10 ההשקפה הנכונה איזו היא.

<http://www.daat.ac.il/daat/tanach/parshanut/iyov-2.htm>

* **מהי העצה שבסיפור איוב?**

היכן המלכוד בספר איוב? איוב עצמו לא קרא את פרק א' בספרו. אנחנו קראנו את הפרק. אנו יודעים כי איוב הוא "תם וישר וירא אלהים וסר מרע", וכי האלקים עצמו מעיד על כך. אם כן: איוב צודק. הוא אדם ישר, וכל סבלו נובע מהתחרות בלתי מובנת בין האלקים ובין השטן. מדוע תחרות כזאת מביאה סבל על אדם ישר?

<http://www.daat.ac.il/encyclopedia/value.asp?id1=246>

* **מדוע מסכים אלהים לתרגיל כזה על חשבונו של איוב הצדיק?**
* **למה אלוהים היה צריך להעביר את איוב באסונות הנוראים ששלח אליו ?**
* **מה היו מטרת הייסורים והנסיונות ?**
* **דמותו של השטן זוכה לפופולריות רבה בציבור. האם קיים שטן? מיהו השטן? מהי שליטתו?**

דברי רמב"ם: הרי ביאר שאין יחס בני האלוהים ויחס השטן במציאות יחס אחד, אלא בני האלוהים יציבים ותדירים יותר 27, וגם הוא יש לו תפקיד 28 מסוים במציאות למטה מהם.

ועוד מפלאי המשל הזה, שהוא כאשר הזכיר שוטטות השטן בארץ דווקא 14, ועשייתו מעשים אלה, ביאר שהוא מנוע מלהשתלט על הנפש, ושהוא ניתן לו שלטון על כל הדברים הללו הארציים, והובדל  29 בינו לבין הנפש. והוא אומרו: אך את נפשו שמור 30, וכבר ביארתי לך שיתוף שם נפש בלשוננו 31, ושהוא נאמר על הדבר הקיים מן האדם לאחר המות, וזה הוא אשר אין שלטון לשטן עליו 32.

ואחר הזכרת מה שהזכרתי שמע את האימרה המועילה הזו אשר אמרוה החכמים, אשר יש להניח עליהם שם חכמים באמת, וביארה כל קשה, וגילתה כל נסתר, ובררה רוב סתרי תורה. והיא אמרם בתלמוד:

אמר ר' שמעון בן לקיש: הוא שטן הוא יצר הרע הוא מלאך המות 33.

<http://www.daat.ac.il/daat/tanach/parshanut/iyov-2.htm>

וכיון שבארו לנו כי יצר הרע הוא השטן והוא מלאך בלי ספק, כלומר: שגם הוא נקרא מלאך, לפי שהוא בתוך בני האלוהים, יהיה אם כן גם יצר טוב מלאך באמת 48. ואם כן, הדבר הזה המפורסם בדברי חכמים ז"ל כי כל אדם נצמדו 49 לו שני מלאכים, אחד מימינו ואחד משמאלו, הם יצר טוב ויצר רע 50 ובפירוש אמרו ז"ל בגמר שבת51 בשני המלאכים הללו, אמרו אחד טוב ואחד רע.

ראה כמה נפלאות גילתה לנו אימרה זו 52, וכמה סילקה מן הדמיונות הבלתי נכונות.

<http://www.daat.ac.il/daat/mahshevt/more/c7-2.htm>

* **יש בסרטים את הרגע בו הגיבור אמור להחליט מה לעשות ועל כתפיו מופיעים שני מלאכים- אחד טוב ואחד רע וכל אחד מייעץ לו מה לעשות. והוא צריך לבחור. האם תיאור זה יש בו מן האמת?**

סיכום ומסקנות מספר איוב :

1. סבל אינו בהכרח תוצאה של עונש. לעתים, סבל הוא הדרך שבה אלוהים מעמיק את אמונתנו ומרחיק אותנו מהחטא.

2. אין לנו כל זכות להטיל דופי באלוהים. הוא יודע יותר מאתנו, עושה יותר מאתנו וחזק מאתנו.

3. כשאנחנו מבינים את גדולתו של אלוהים, אנחנו חייבים להודות שאנחנו עפר ואפר.

4. אלוהים אינו צודק רק משום שהוא חזק, אלא בעיקר משום שהוא קדוש וטוב. כוחו של אלוהים משמש, בין היתר, כדי להגן עלינו מפני הגאווה.

5.  אלוהים הוא תמיד טוב ועלינו לאהוב אותו ואת רצונו.

6. בשעת סבל אנחנו עשויים לפגוש את אלוהים. לכן עלינו להאזין לו - דרך דברו - להתפלל אליו. הוא אינו מבטיח שכשנעשה זאת הסבל יסתיים, אבל הוא כן מבטיח שיתן לנו חוכמה ויכולת להתמודד עם הכאב.

<http://www.hachotam.org/he-il/adults/articles/messianic-life/the-revelation-of-god-in-suffering/>